title: David Herbert Lawrence
text: Radimi reilaf vayarugal, Lawrence koe iaxe va selas ugol tcilon ebuyur voxe nope rizakolafa deonera di gobuluyur, i nope daktesa sugda ke kotcakola mejetisa remi blira. Bak vogonugal bak 1901 va Jessie Chambers rungrupeyer, i va nazbeikya ke vemaf barnik. Ko Haggs Farm jontikviele laniyir ise koe tawaday doon gozayar, flideson va sinyona dofa belira ( Carlyle is Nietzsche is Baudelaire is Verlaine is sposaf francaf berpotik isu rossiaf ikz- ). Bat barn is Chambers yasa koe taneaf berpot ( The White Peacock ~ Batakaf gelang, 1911 ) zo divrozad.